ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 49/2549เรื่อง หลักเกณฑ์ในการผ่อนผันการจัดให้มีกรรมการอิสระของบริษัทหลักทรัพย์\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความใน (1) ข้อ 4/1 วรรคสองแห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 42/2543 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ ลงวันที่ 26 กันยายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 23/2549 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ ที่มิใช่ตราสารแห่งหนี้ (ฉบับที่ 10) ลงวันที่ 25 ตุลาคม พ.ศ. 2549 (2) ข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 24/2549 เรื่อง หลักเกณฑ์ เงื่อนไข และวิธีการในการควบคุมการปฏิบัติงานในการจัดจําหน่ายหลักทรัพย์ ลงวันที่ 25 ตุลาคม พ.ศ. 2549 (3) ข้อ 2 วรรคสองแห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 5/2539 เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ ลงวันที่ 13 กรกฎาคม พ.ศ. 2539 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 22/2549 เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ (ฉบับที่ 5) ลงวันที่ 25 ตุลาคม พ.ศ. 2549 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้(1) "บริษัทหลักทรัพย์" หมายความว่า บริษัทที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การให้สินเชื่อเพื่อธุรกิจหลักทรัพย์ การค้าหลักทรัพย์หรือการจัดจําหน่ายหลักทรัพย์ที่มิได้จํากัดเฉพาะหลักทรัพย์อันเป็นตราสารแห่งหนี้ แต่ไม่รวมถึงบริษัทที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน(2) "ตัวแทนซื้อขายสัญญา" หมายความว่า ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้า(3) "ธนาคารพาณิชย์" หมายความว่า ธนาคารพาณิชย์ตามกฎหมายว่าด้วยการธนาคารพาณิชย์ และนิติบุคคลที่จัดตั้งตามกฎหมายต่างประเทศซึ่งสามารถประกอบการธนาคารพาณิชย์ได้ตามกฎหมายของประเทศนั้นและอยู่ภายใต้การกํากับดูแลของหน่วยงานซึ่งมีแนวทางในการกํากับดูแลการประกอบธุรกิจในทํานองเดียวกับสํานักงาน (4) "ผู้ประกอบธุรกิจหลักทรัพย์" หมายความว่า (ก) บริษัทที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การเป็นที่ปรึกษาการลงทุน การจัดการกองทุนรวม การจัดการกองทุนส่วนบุคคล การค้าหลักทรัพย์หรือการจัดจําหน่ายหลักทรัพย์ที่มิได้จํากัดเฉพาะหลักทรัพย์อันเป็นตราสารแห่งหนี้แต่ไม่รวมถึงบริษัทที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน และสถาบันการเงินซึ่งอยู่ภายใต้การกํากับดูแลของหน่วยงานอื่นและได้รับใบอนุญาตประกอบธุรกิจหลักทรัพย์ในภายหลัง (ข) นิติบุคคลที่จัดตั้งตามกฎหมายต่างประเทศซึ่งสามารถประกอบธุรกิจหลักทรัพย์ประเภทที่กําหนดใน (ก) หรือธุรกิจวาณิชธนกิจ (investment banking) ได้ตามกฎหมายของประเทศนั้นและอยู่ภายใต้การกํากับดูแลของหน่วยงานซึ่งมีแนวทางในการกํากับดูแลการประกอบธุรกิจในทํานองเดียวกับสํานักงาน (5) "ผู้ประกอบธุรกิจสัญญา" หมายความว่า (ก) ผู้ได้รับใบอนุญาตประกอบธุรกิจสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้า แต่ไม่รวมถึงสถาบันการเงินซึ่งอยู่ภายใต้การกํากับดูแลของหน่วยงานอื่นและได้รับใบอนุญาตประกอบธุรกิจสัญญาซื้อขายล่วงหน้าในภายหลัง (ข) นิติบุคคลที่จัดตั้งตามกฎหมายต่างประเทศซึ่งสามารถประกอบธุรกิจสัญญาซื้อขายล่วงหน้าได้ตามกฎหมายของประเทศนั้นและอยู่ภายใต้การกํากับดูแลของหน่วยงานซึ่งมีแนวทางในการกํากับดูแลการประกอบธุรกิจในทํานองเดียวกับสํานักงาน (6) "บริษัท" หมายความว่า บริษัทจํากัด หรือบริษัทมหาชนจํากัด (7) "บริษัทโฮลดิ้ง" หมายความว่า บริษัทที่ประกอบธุรกิจหลักโดยการถือหุ้นในบริษัทอื่นโดยมีวัตถุประสงค์เพื่อการมีอํานาจควบคุมในบริษัทอื่นมากกว่าเพื่อการลงทุนหาผลตอบแทนทั่วไป (8) "บริษัทลูก" หมายความว่า (ก) บริษัทที่ธนาคารพาณิชย์ ผู้ประกอบธุรกิจหลักทรัพย์ ผู้ประกอบธุรกิจสัญญา หรือบริษัทโฮลดิ้งถือหุ้นตั้งแต่ร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของบริษัทนั้น (ข) บริษัทที่บริษัทตาม (ก) ถือหุ้นตั้งแต่ร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของบริษัทนั้น (ค) บริษัทที่ถูกถือหุ้นต่อไปเป็นทอด ๆ โดยเริ่มจากการถือหุ้นของบริษัทตาม (ข) ในบริษัทที่ถูกถือหุ้น โดยการถือหุ้นของบริษัทดังกล่าวในแต่ละทอดมีจํานวนตั้งแต่ร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของบริษัทที่ถูกถือหุ้นนั้น (9) "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ในกรณีที่กรรมการอิสระของบริษัทหลักทรัพย์ตาย ลาออกหรือถูกสํานักงานเพิกถอนการให้ความเห็นชอบ บริษัทหลักทรัพย์ต้องจัดให้มีกรรมการอิสระภายในเก้าสิบวันนับแต่วันที่เกิดกรณีดังกล่าว และให้ถือว่าบริษัทหลักทรัพย์ได้รับการผ่อนผันการจัดให้มีกรรมการอิสระจากสํานักงานภายในกําหนดระยะเวลานั้นข้อ ๓ บริษัทหลักทรัพย์ที่อยู่ในกลุ่มธุรกิจทางการเงิน (financial conglomerate) ซึ่งมีโครงสร้างการถือหุ้นในลักษณะใดลักษณะหนึ่งดังต่อไปนี้ สามารถยื่นขอผ่อนผันการจัดให้มีกรรมการอิสระต่อสํานักงานได้ (1) มีธนาคารพาณิชย์ ผู้ประกอบธุรกิจหลักทรัพย์ หรือผู้ประกอบธุรกิจสัญญาถือหุ้นในบริษัทหลักทรัพย์ไม่น้อยกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของบริษัทหลักทรัพย์นั้น(2) มีบริษัทโฮลดิ้งถือหุ้นในธนาคารพาณิชย์ ผู้ประกอบธุรกิจหลักทรัพย์ หรือผู้ประกอบธุรกิจสัญญา ไม่น้อยกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของธนาคารพาณิชย์ ผู้ประกอบธุรกิจหลักทรัพย์ หรือผู้ประกอบธุรกิจสัญญา และบริษัทโฮลดิ้งดังกล่าวถือหุ้นในบริษัทหลักทรัพย์ไม่น้อยกว่าร้อยละเจ็ดสิบห้าของจํานวนหุ้นที่จําหน่ายได้แล้วทั้งหมดของบริษัทหลักทรัพย์ด้วยการถือหุ้นโดยธนาคารพาณิชย์ ผู้ประกอบธุรกิจหลักทรัพย์ หรือผู้ประกอบธุรกิจสัญญาตาม (1) และบริษัทโฮลดิ้งตาม (2) ให้นับรวมหุ้นที่ถือโดยบริษัทลูกทุกทอดของนิติบุคคลดังกล่าวซึ่งประกอบธุรกิจการลงทุนในกิจการอื่นหรือธุรกิจที่เกี่ยวเนื่องหรือสนับสนุนธุรกิจธนาคารพาณิชย์ ธุรกิจหลักทรัพย์ หรือธุรกิจสัญญาซื้อขายล่วงหน้าด้วย ข้อ ๔ บริษัทหลักทรัพย์ตามข้อ 3 ที่จะได้รับการผ่อนผันการจัดให้มีกรรมการอิสระต้องเป็นไปตามหลักเกณฑ์ดังต่อไปนี้ (1) แสดงได้ว่าจะมีการกํากับดูแลการบริหารงานในระดับนโยบายของบริษัทหลักทรัพย์อย่างน้อยในเรื่องที่เกี่ยวกับการควบคุมภายในและการป้องกันความขัดแย้งทางผลประโยชน์ โดยธนาคารพาณิชย์ ผู้ประกอบธุรกิจหลักทรัพย์ หรือผู้ประกอบธุรกิจสัญญา ที่อยู่ในกลุ่มธุรกิจทางการเงินเดียวกัน ทั้งนี้ ผู้ทําหน้าที่กํากับดูแลการบริหารงานดังกล่าวต้องมิใช่บริษัทหลักทรัพย์หรือตัวแทนซื้อขายสัญญาที่ได้รับการผ่อนผันการจัดให้มีกรรมการอิสระจากสํานักงานอยู่แล้ว (2) แสดงได้ว่าผู้ทําหน้าที่กํากับดูแลมีระบบการกํากับดูแลและระบบการติดตามการบริหารงานในระดับนโยบายของบริษัทหลักทรัพย์ในเรื่องที่กําหนดตาม (1) อย่างมีประสิทธิภาพเพื่อให้การปฏิบัติงานของบริษัทหลักทรัพย์เป็นไปตามกฎหมายว่าด้วยหลักทรัพย์และตลาดหลักทรัพย์และประกาศที่ออกโดยอาศัยอํานาจแห่งกฎหมายดังกล่าวในการทําหน้าที่กํากับดูแลการบริหารงานในระดับนโยบายของบริษัทหลักทรัพย์ตามวรรคหนึ่ง ผู้ทําหน้าที่กํากับดูแลอาจมอบหมายให้บริษัทอื่นทําหน้าที่ดังกล่าวแทนได้ หากบริษัทหลักทรัพย์สามารถแสดงต่อสํานักงานได้ว่าบริษัทที่ได้รับมอบหมายดังกล่าวสามารถทําหน้าที่ตามที่กําหนดในวรรคหนึ่งได้อย่างมีประสิทธิภาพข้อ ๕ ให้บริษัทหลักทรัพย์ที่ประสงค์จะขอผ่อนผันการจัดให้มีกรรมการอิสระยื่นหนังสือขอผ่อนผันต่อสํานักงานโดยระบุชื่อธนาคารพาณิชย์ ผู้ประกอบธุรกิจหลักทรัพย์ หรือผู้ประกอบธุรกิจสัญญา ซึ่งทําหน้าที่กํากับดูแลการบริหารงานในระดับนโยบายของบริษัทหลักทรัพย์ รวมทั้งชื่อบริษัทที่ได้รับมอบหมายจากบุคคลดังกล่าว พร้อมเอกสารที่แสดงรายละเอียดดังต่อไปนี้ (1) เอกสารที่แสดงโครงสร้างการถือหุ้นของบริษัทในกลุ่มธุรกิจทางการเงิน (2) เอกสารที่แสดงถึงแนวทางการบริหารบริษัทในกลุ่มธุรกิจทางการเงินซึ่งรวมถึงบริษัทหลักทรัพย์ที่ขอผ่อนผัน เช่น คู่มือนโยบายบริหาร (policy manual) คู่มือการปฏิบัติงาน (procedure manual) คู่มือการกํากับดูแลการปฏิบัติงาน (compliance manual) เป็นต้น (3) หนังสือจากธนาคารพาณิชย์ ผู้ประกอบธุรกิจหลักทรัพย์ หรือผู้ประกอบธุรกิจสัญญา ซึ่งรับทราบหลักเกณฑ์ในเรื่องที่เกี่ยวกับการควบคุมภายในและการป้องกันความขัดแย้งทางผลประโยชน์ และหน้าที่ในการกํากับดูแลการบริหารงานในระดับนโยบายของบริษัทหลักทรัพย์ที่ขอผ่อนผันในเรื่องดังกล่าวสํานักงานจะพิจารณาและแจ้งผลการพิจารณาให้บริษัทหลักทรัพย์ทราบภายในสามสิบวันนับแต่วันที่ได้รับหนังสือขอผ่อนผันและเอกสารถูกต้องครบถ้วน เว้นแต่เป็นกรณีที่มีเหตุจําเป็นต้องพิจารณาข้อเท็จจริงเพิ่มเติมและสํานักงานได้แจ้งเหตุจําเป็นดังกล่าวให้บริษัทหลักทรัพย์ทราบก่อนสิ้นสุดระยะเวลาสามสิบวันแล้ว สํานักงานอาจขยายระยะเวลาในการพิจารณาออกไปเท่าเหตุจําเป็นที่มีได้ข้อ ๖ ในกรณีที่ปรากฏข้อเท็จจริงในภายหลังว่าโครงสร้างการถือหุ้นในกลุ่มธุรกิจทางการเงินมีลักษณะไม่เป็นไปตามข้อ 3 หรือผู้ทําหน้าที่กํากับดูแลการบริหารงานในระดับนโยบายของบริษัทหลักทรัพย์หรือบริษัทที่ได้รับมอบหมายมิได้ปฏิบัติหน้าที่ให้เป็นไปตามหลักเกณฑ์ในข้อ 4 ให้บริษัทหลักทรัพย์แจ้งให้สํานักงานทราบโดยไม่ชักช้า ในการนี้ สํานักงานอาจสั่งให้บริษัทหลักทรัพย์จัดให้มีกรรมการอิสระหรือดําเนินการให้เป็นไปตามหลักเกณฑ์ที่กําหนดในประกาศนี้ภายในระยะเวลาที่สํานักงานกําหนดได้ ในกรณีที่บริษัทหลักทรัพย์ไม่สามารถจัดให้มีกรรมการอิสระหรือไม่สามารถดําเนินการให้เป็นไปตามหลักเกณฑ์ที่กําหนดในประกาศนี้ภายในระยะเวลาที่สํานักงานกําหนดตามวรรคหนึ่ง ให้ถือว่าการผ่อนผันการจัดให้มีกรรมการอิสระของสํานักงานเป็นอันสิ้นสุดลงนับแต่วันที่พ้นกําหนดระยะเวลาดังกล่าวข้อ ๗ ในกรณีที่บริษัทหลักทรัพย์ยื่นหนังสือขอผ่อนผันการจัดให้มีกรรมการอิสระตามข้อ 5 พร้อมเอกสารถูกต้องครบถ้วนต่อสํานักงานก่อนวันที่ประกาศนี้มีผลใช้บังคับ สํานักงานจะพิจารณาและแจ้งผลการพิจารณาให้บริษัทหลักทรัพย์ทราบภายในสามสิบวันนับแต่วันที่ประกาศนี้มีผลใช้บังคับ ในกรณีที่สํานักงานพิจารณาผ่อนผันการจัดให้มีกรรมการอิสระให้แก่บริษัทหลักทรัพย์ ให้ถือว่าบริษัทหลักทรัพย์ได้รับการผ่อนผันการจัดให้มีกรรมการอิสระตั้งแต่วันที่ 1 มกราคม พ.ศ. 2550 เป็นต้นไป และในกรณีที่สํานักงานพิจารณาไม่ผ่อนผันการจัดให้มีกรรมการอิสระให้แก่บริษัทหลักทรัพย์ บริษัทหลักทรัพย์ต้องจัดให้มีกรรมการอิสระภายในเก้าสิบวันนับแต่วันที่ได้รับแจ้งผลการพิจารณาของสํานักงานโดยให้ถือว่าบริษัทหลักทรัพย์ได้รับการผ่อนผันการจัดให้มีกรรมการอิสระเป็นการชั่วคราวตั้งแต่วันที่ 1 มกราคม พ.ศ. 2550 จนถึงวันที่บริษัทหลักทรัพย์ได้จัดให้มีกรรมการอิสระภายในกําหนดระยะเวลาดังกล่าว ข้อ ๘ ประกาศนี้ให้ใช้บังคับตั้งแต่วันที่ 1 มกราคม พ.ศ. 2550 เป็นต้นไปผู้มีอํานาจลงนาม - ประกาศ ณ วันที่ 28 ธันวาคม พ.ศ. 2549 (นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์